CELEX: 62015FN0047
Language: hr
Date: 2015-03-24 00:00:00
Title: Predmet F-47/15: Tužba podnesena 24. ožujka 2015. – ZZ protiv Komisije

8.6.2015   
            
            
               HR
            
            
               Službeni list Europske unije
            
            
               C 190/35
            
         Tužba podnesena 24. ožujka 2015. – ZZ protiv Komisije
   (Predmet F-47/15)
   (2015/C 190/41)
   Jezik postupka: francuski
   
      Stranke
   
   
      Tužitelj: ZZ (zastupnik: É. Boigelot, odvjetnik)
   
      Tuženik: Europska komisija
   
      Predmet i opis spora
   
   Poništenje odluke kojom se ne odobrava zahtjev za retroaktivnu dodjelu naknade za uzdržavanu djecu u korist dvoje djece supružnika tužitelja koji borave u njenom prebivalištu svaki drugi tjedan, s učinkom od datuma na koji je njihov brak sklopljen, kao i isplatu naknade štete.
   
      Tužbeni zahtjev tužitelja
   
   
               —
            
            
               poništiti odluku od 9. prosinca 2014. koja mu je priopćena 16. prosinca 2014., međutim samo u mjeri u kojoj je tijelo za imenovanje, nakon što je u odnosu na nju prihvatilo žalbu i pravilno odlučilo poništiti odluku od 19. lipnja 2014. te mu prema tome dodijeliti naknadu za uzdržavanu djecu i naknade izvedene iz nje, ipak odlučilo ne dodijeliti predmetne naknade retroaktivno s učinkom od datuma na koji je njihov brak sklopljen, dodjeljujući mu pravo na naknadu za uzdržavano dijete i naknade izvedene iz nje s učinkom od 1. ožujka 2014. odnosno od prvog dana u mjesecu u kojemu je tužitelj podnio svoj zahtjev za preispitivanje;
            
         
               —
            
            
               naložiti tuženiku, u svakom slučaju, s naslova naknade štete i u okviru neograničene nadležnosti Službeničkog suda plaćanje iznosa od 33  375,99 eura uz pridržaj povećanja tijekom postupka kao naknadu za štetu koju je prouzročio tužitelj, uvećanu za zakonsku kamatu koja se primjenjuje u Belgiji za predmetne godine od 1. rujna 2011. do datuma isplate u cijelosti;
            
         
               —
            
            
               naložiti tuženiku, u svakom slučaju, snošenje cjelokupnih troškova u skladu s člankom 87. stavkom 1. Poslovnika Službeničkog suda.